อาการเริ่มจากการนั่งรถทัวร์ไปต่างจังหวัดเป็นเวลา 7 ชม. ค่ะ ลักษณะคือนั่งห้อยเท้าและไม่ได้ขยับตลอดทั้งคืน หลังจ่ากนั้นหลังเท้าซ้ายก็มีอาการบวมค่ะ คือกดเจ็บ แล้วก็ยืนหรือเดินก็เจ็บ โดนได้พยายามรักษาตัวเองเบื้องต้นคือ นอนยกเท้าสูง ซึ่งตื่นเช้ามาเท้าก็จะไม่บวม แต่เมื่อเดินหรือใช้ชีวิตประจำวันก็จะบวมอีก ต่อมาภายหลังไปหากระดูก คุณเอ็กซเรย์ให้ก็ไม่เจอกระดูกตรงไหนแตก และคุณบอกว่าน่าะเป็นเส้นเอ็นอักเสบ และให้ยามากิน แต่กินแล้วก็ไม่ดีขึ้น ยังมีอาการบวมอยู่ในกลางวันและเย็น รวมถึงเวลาเดินยังรู้สึกเจ็บๆอยู่ค่ะ รบกวนคุณช่วยแนะนำหน่อยค่ะ
สวัสดีค่ะ สาเหตุของการเกิดเท้าบวมได้แก่1. การบาดเจ็บที่เท้าหรือหรือข้อเท้า เช่นเกิดการการสะดุดล้ม ข้อเท้าพลิก หรืออาจเกิดจากเล่นกีฬาหรือออกกำลังกายมากไปก็ได้2. การอักเสบของข้อเท้า จากโรคข้อเสื่อม หรือโรคเก๊าท์ แต่ต้องมีการปวดข้อเท้าแบบเฉียบพลันและเรื้อรังมาก่อน3. การอักเสบติดเชื้อของข้อเท้า มักเกิดขึ้นที่เท้าข้างเดียว อาการคือข้อเท้าจะบวมและแดง มีอาการปวดมาก และมีไข้ ปวดเมื่อยตัวร่วมด้วย อาจเกิดจากมีบาดแผลบริเวณเท้าหรือไม่มีก็ได้4. หลอดเลือดดำเสื่อม จากลิ้นหลอดเลือดดำทำงานผิดปกติ5. เกิดลิ่มเลือดอุดตันที่ขา ซึ่งมักจะมีขาบวมร่วมด้วย คลำดูบริเวณขาได้ร้อนกว่าปกติ หรือคลำหลอดเลือดได้เป็นเส้นแข็ง หากกระดกเท้าขึ้นจะปวดที่บริเวณน่อง ซึ่งมักมีปัจจัยต่างๆ อยู่ เช่น หลังผ่าตัด ผู้สูงอายุที่ไม่ค่อยเคลื่อนไหว เป็นโรคภูมิแพ้ตนเองชนิดต่างๆ มีภาวะติดเชื้อในกระแสเลือด เป็นต้น6. น้ำเหลืองคั่งจากท่อน้ำเหลืองอุดตัน ซึ่งมีสาเหตุจาก เช่น โรคเท้าช้าง โรคมะเร็งชนิดต่างๆ เป็นต้น แต่ก็จะมีอาการอื่นๆ ร่วมด้วย และอาการบวมจะเป็นมากขึ้นเรื่อยๆ7. มีโรคหัวใจวาย โรคไตเรื้อรัง หรือโรคตับแข็งอยู่ แต่ก็จะมีอาการอื่นๆ อีกหลายอย่างร่วมด้วย8.การใช้ยาชนิดต่างๆ ได้แก่ ยาฮอร์โมนต่างๆ ซึ่งรวมถึงยาคุมกำเนิดต่างๆ ด้วยค่ะ ยาต้านเศร้า ยาสเตียรอยด์ เป็นต้นนอกจากนี้ยังพบได้ในหญิงตั้งครรภ์ การยืนนาน นั่งห้อยเท้านาน เดินมาก ก็อาจทำให้เกิดการบวมเล็กน้อยได้ค่ะ และมีบางรายที่ไม่พบสาเหตุที่ชัดเจนค่ะดังนั้นหากอาการบวมไม่ได้เป็นมากขึ้น และเมื่อยกเท้าสูงหรือตื่นนอนในตอนเช้า อาการบวมหายไป ก็ไม่น่าเป็นเรื้อรังต่างๆ ที่กล่าวไป โดยอาจเกิดจากการบาดเจ็บบริเวณข้อเท้าตามที่แพทย์วินิจฉัยไป ซึ่งการอักเสบของเอ็นข้อเท้ามักใช้เวลานานกว่าอาการจะดีขึ้น แนะนำไม่ควรออกกำลังกาย และไม่ใช้ข้อเท้าทำงานมากไป รวมถึงหลีกเลี่ยงการเดินมาก การนั่งห้อยขานาน การยืนนาน เป็นต้น